


ŠIAULIŲ JAUNŲJŲ TURISTŲ CENTRAS


AIŠKINAMASIS RAŠTAS
DĖL 2020 METŲ ANTROJO KETVIRČIO BIUDŽETO VYKDYMO ATASKAITŲ


2020 m. liepos 20 d.
Šiauliai


 Šiaulių jaunųjų turistų centro 2020 metų antrojo ketvirčio biudžeto išlaidų sąmatos asignavimų patvirtintas planas, įskaitant patikslinimus – 240,4 tūkst. Eur, iš jų:
11,7 tūkst. Eur – valstybės lėšos;
207,2 tūkst. Eur – savivaldybės  biudžeto lėšos;
19,5 tūkst. Eur – specialiosios programos lėšos (10,0 tūkst. Eur – tėvų įmokų lėšos, 9,5 tūkst. Eur – atsitiktinių paslaugų lėšos);
2,0 tūkst. Eur – pajamos iš kitų biudžetinių įstaigų.
Lyginant su praėjusiais biudžetiniais metais, 2020 metų to paties laikotarpio biudžeto išlaidų sąmatos asignavimų patvirtintas planas sumažėjo 0,8 tūkst. Eur., iš jų: savivaldybės biudžeto lėšos sumažėjo 14,0 tūkst. Eur., pajamos iš biudžetinių įstaigų padidėjo 1,0 tūkst. Eur, valstybės lėšos padidėjo 11,7 tūkst. Eur bei spec. programos lėšos padidėjo 0,5 tūkst. Eur . 
1 lentelė.				                            (tūkst. Eur)
	Finansavimo šaltinis
	2019 metų asignavimai / 2019 metų II ketvirčio asignavimai
	2020 metų asignavimai / 2020 metų II ketvirčio asignavimai
	Pokytis (+ padidėjo 2020 metais,
 - sumažėjo) / 2020 metų II ketvirtį

	Savivaldybės biudžeto lėšos
	363,8 / 221,2
	360,5 / 207,2 
	-3,3 / -14,0

	Atsitiktinės paslaugos (32 priemonė)
	18,0 / 9,5
	19,0 / 9,5
	+1,0 / 0,0 

	Įmokos už paslaugas švietimo, socialinės apsaugos ir kitose įstaigose (33 priemonė)
	17,0 / 9,5
	17,9 / 10,0
	+0,9 / +0,5

	Valstybės lėšos
	14,6 / 0,0
	13,2 / 11,7 
	-1,4 / +11,7

	Pajamos iš kitų biudžetinių įstaigų
	3,0 / 1,0
	3,0 / 2,0
	0,0 / +1,0

	Iš viso:
	416,4 / 241,2
	413,6 / 240,4
	-2,8 / -0,8



Šiaulių jaunųjų turistų centras nepanaudojo visų patvirtintų asignavimų ataskaitiniam laikotarpiui, kadangi lėšos buvo naudojamos ekonomiškai, apgalvotai, perkamos tik būtiniausios prekės ir paslaugos, taip pat kai kurios suplanuotos išlaidos, t.y, patalpų rekonstrukcija įrengiant sporto salę, suplanuotos varžybos bei renginiai ir stovyklos perkeltos ateinančiam laikotarpiui. Didelės reikšmės išlaidų sumažėjimui turėjo valstybiniu mastu paskelbtas karantinas. Įstaiga nepanaudojo 17,8 tūkst. eurų savivaldybės biudžeto lėšų, skirtų darbo užmokesčiui, kadangi darbo užmokestis už birželio mėnesį sumokėtas liepos 2 d., taip pat ir socialinio draudimo įmokos. Išlaidos šildymui, elektrai ir už vandenį buvo mažesnės, todėl liko nepanaudoti asignavimai komunalinių paslaugų įsigijimui 3,5 tūkst. eurų.
13142,00 € – praėjusių metų tėvų įmokų ir atsitiktinių paslaugų lėšų likutis naudojamas pagal atskirą sąmatą. 
Lyginant su praėjusiais biudžetiniais metais, 2020 metų praėjusių metų likučių sąmata (30 priemonė) sumažėjo 3206,00 eurais. 
6,0 tūkst. eurų planuojami panaudoti prekių ir paslaugų įsigijimui, o 7,0 tūkst. eurų materialiojo turto įsigijimui 2020 metais. 




2 lentelė.					     (Eurais)
	Finansavimo šaltinis
	2019 metų asignavimai
	2020 metų asignavimai
	Pokytis (+ padidėjo 2020 metais,
 - sumažėjo)

	Praėjusių metų likučiai (30 priemonė)
	16348,00
	13142,00

	-3206,00



Pagal 2020 metų II ketvirčio Šiaulių jaunųjų turistų centro pajamų planą, įstaiga turėjo gauti 19,5 tūkst. € pajamų, tačiau gauta 5,1 tūkst. €. Pajamų už atsitiktines paslaugas gauta 1,7 tūkst. €, t.y. 7,8 tūkst. € mažiau negu planuota, kadangi sunku tiksliai numatyti būsimas pajamas. Šiaulių jaunųjų turistų centrui, kaip ir daugeliui kitų šalies įmonių ir įstaigų, didžiulę įtaką dėl sumažėjusių pajamų padarė visą pasaulį apėmęs virusas bei paskelbtas karantinas, kadangi nebuvo teikiamos nakvynės paslaugos. Įmokų už paslaugas švietimo įstaigose, t.y. tėvų įmokų, gauta 3,4 tūkst. €, t.y. 6,6 tūkst. € mažiau negu planuota, kadangi karantino metu nebuvo renkamos įmokos už neformalųjį ugdymą. Taigi buvo įvykdyta 26,2 proc. įstaigos pajamų plano. Lyginant su 2019 metų II ketvirčio plano įvykdymu, šiais ataskaitiniais metais įvykdymas yra 46,9 proc. mažesnis.


3 lentelė.
	Metai
	Pajamos už atsitiktines paslaugas, eurais
	Tėvų įmokos, eurais
	Iš viso pajamų, eurais
	Patvirtintas pajamų planas, eurais
	Pajamų plano įvykdymas (procentais)

	2019 m. II ketv. 
	6241
	7640
	13881
	19000
	73,1

	2020 m. II ketv. 
	1701
	3390
	5091
	19500
	26,2



Per 2020 metų II ketvirtį į Šiaulių miesto savivaldybės biudžetą pervesta 5091,00 € surinktų specialiųjų programų lėšų. Iš jų: 3390,00 € sudaro tėvų įmokų lėšos ir 1701,00 € - pajamos už atsitiktines paslaugas.
Taigi lyginant su 2019 metų tuo pačiu laikotarpiu, 2020-asiais metais gauta 63 procentais mažiau pajamų, tai yra 8790,00 €  mažiau. 
Iš šių pervestų spec. programų lėšų užprašyta išlaidoms ir gauta iš Šiaulių miesto savivaldybės administracijos ataskaitiniu laikotarpiu 2100,00 €. 
Taigi 2020 m. birželio 30 d. šios pervestos Šiaulių miesto savivaldybei ir neužprašytos lėšos, t.y. 2991,00 € (pajamos už atsitiktines paslaugas – 101,00 €, tėvų įmokos – 2890,00 €) bus naudojamos ateinančiu laikotarpiu. 
Taip pat užprašyta tik dalis, t.y. 3400,00 €, praėjusių metų tėvų įmokų ir pajamų už atsitiktines paslaugas, lėšų likučio, naudojamo pagal atskirą sąmatą, kurio likutis 2020 m. liepos 1 dienai yra 9742,00 €.
Iš kitų biudžetinių įstaigų Šiaulių jaunųjų turistų centras gavo 322,00 €, kuriuos taip pat panaudos ateinančiu laikotarpiu. 
Ataskaitiniu laikotarpiu Šiaulių jaunųjų turistų centras gavo iš Šiaulių miesto savivaldybės administracijos 210,00 € kompensuojamųjų lėšų dėl atlyginimo už neformalųjį vaikų švietimą, t.y. už mokinius, kuriems nustatytas neįgalumas, kurie yra iš šeimų, gaunančių socialinę paramą bei gabūs mokiniai, kurie yra atleisti nuo mokesčio.
[bookmark: _GoBack]2020 m. sausio 1 d. piniginių lėšų likutis sąskaitoje banke buvo 4442,20 €, t.y. paramos lėšos. 2020 m. liepos 1 dienai  pinigų likutis – 5252,05 €:
Biudžeto lėšų banko sąskaitos likutis 2020 m. liepos 1 d. – 138,31 €.
Spec. programų lėšų banko sąskaitos likutis 2020 m. liepos 1  d. – 349,54 €.
Paramos lėšų banko sąskaitos likutis 2020 m. liepos 1 d. – 4442,20 €.
Pajamų iš kitų biudžetinių įstaigų sąskaitos likutis 2020 m. liepos 1 d. – 322,00 €.
Gauti asignavimai panaudoti beveik visi, tačiau yra nežymių leistinų nukrypimų nuo sąmatos
straipsnių planinių rodiklių, kurie esminių pokyčių apskaitoje nesudaro.



Direktorius             					Romualdas Pelenis

